text: Halfdan fylder 105 år - han er født i 1911
  15 april 2016 kl. 17.37
  Det var året, hvor nordmanden Roald Amundsens ekspedition som de første nåede Sydpolen. Halfdan Fihl-Jensen blev født - og han er her endnu.
  I dag er det nøjagtig 105 år siden, Halfdan Fihl-jensen blev født i Struer i Vestjylland. Det var dengang hovedbanegården i København blev indviet, og siden har historiens vingesus været på besøg utallige gange.
  Når Halfdan Fihl-Jensen husker tilbage på sit liv, er det nu ikke de store verdensbegivenheder, der trænger sig på for at blive fortalt først, men en begivenhed har gjort indtryk på ham, selvom den skete for over 90 år siden.
  - Efter konfirmation skulle vi mig og min storebror ud og tjene, og det ville vi ikke. Det var hårdt, men det gik alligevel, fortæller Halfdan Fihl-Jensen.
  Halfdan Fihl-Jensens hukommelse er ikke så god som den har været, men 105 år med minder skal selvfølgelig fejres. Det blev det da også med maner,  da Halfdan Fihl-jensens gamle kortklub var på besøg fredag formiddag.
  Hils på Halfdan Fihl-Jensen og kortklubben i videoen ovenfor.
  